૩ થેસ્સાલોનીકીના ભાઈ-બહેનોને લખેલા પત્રમાં, પાઊલે ભવિષ્યમાં બનનારી એક બાબત વિષે જણાવ્યું. (૧ થેસ્સાલોનીકી ૫:૨, ૩ વાંચો.) પાઊલ ‘પ્રભુના દિવસ’ તરફ ધ્યાન દોરે છે. અહીંયા જણાવેલો “પ્રભુનો દિવસ” એ સમયગાળાને બતાવે છે, જે જૂઠા ધર્મોના વિનાશથી શરૂ થશે અને આર્માગેદનના યુદ્ધમાં પૂરો થશે. જોકે, યહોવાનો દિવસ શરૂ થાય એની થોડી વાર પહેલાં, દુનિયાના નેતાઓ “શાંતિ તથા સલામતી”નો પોકાર કરશે. આ કદાચ એક ઘટના કે ઘણી બધી ઘટનાઓને દર્શાવે છે. દુનિયાના દેશો કદાચ વિચારશે કે તેઓ પોતાની અમુક મોટી સમસ્યાઓનો ઉકેલ મેળવવાની નજીક છે. ધર્મગુરુઓ વિષે શું? તેઓ આ દુનિયાનો ભાગ છે, એટલે શક્ય છે કે તેઓ પણ રાજકીય આગેવાનોને સાથ આપશે. (પ્રકટી. ૧૭:૧, ૨) ત્યારે ધર્મગુરુઓ પ્રાચીન યહુદાના જૂઠા પ્રબોધકોની જેમ વર્તશે. તેઓ વિષે યહોવા કહે છે: ‘કંઈ પણ શાંતિ ન છતાં, તેઓ શાંતિ, શાંતિ, બોલે છે.’—યિર્મે. ૬:૧૪; ૨૩:૧૬, ૧૭.